**GRAD PAG,** Branimirova obala 1, 23250 Pag, OIB:32150762596, kojeg zastupa gradonačelnik Ante Fabijanić (u daljnjem tekstu: Naručitelj)

i

, \_\_\_\_\_\_\_\_\_\_( u daljnjem tekstu: Izvršitelj),

sklopili su u Pagu dana \_\_\_\_\_\_\_\_\_\_\_\_\_\_\_\_\_\_\_2019. godine,

**U G O V O R**

**o**

**pružanju usluga izrade idejnog rješenja, glavnog i izvedbenog projekta obnove i prenamjene samostana u interpretacijski –multimedijski centar sa smještajnim kapacitetima za potrebe razvoja arheološkog turizma**

**UVODNE ODREDBE**

**Članak 1.**

Stranke suglasno utvrđuju da se ovaj Ugovor sklapa temeljem Odluke o odabiru KLASA:, URBROJ: od 2019. godine, donesene u otvorenom postupku javne nabave čiji je predmet pružanje usluge izrade idejnog rješenja, glavnog i izvedbenog projekta obnove i prenamjene samostana u interpretacijski –multimedijski centar sa smještajnim kapacitetima za potrebe razvoja arheološkog turizma, evidencijski broj nabave: MV- 02/19.

Predmet iz čl.2. ovog Ugovora provodi se u sklopu pripreme dokumentacije za obnovu i uređenje pojedinačnih zaštićenih kulturnih dobara, razvoj sustava interpretacije i jačanje poduzetništva kao i upravljanje, promociju kulturne rute na projektu „ KK.06.1.01.0047 Kulturna ruta : putevima liburnskog, rimskog i hrvatskog nasljeđa Zadarske županije“. Projekt sufinancira Europska unija iz Europskog strukturnog i investicijskog fonda, kroz Operativni program Konkurentnost i kohezija 2014. – 2020.

**PREDMET UGOVORA**

**Članak 2.**

Predmet ovog Ugovora je pružanje usluge izrade idejnog rješenja, glavnog i izvedbenog projekta obnove i prenamjene samostana u interpretacijski –multimedijski centar sa smještajnim kapacitetima za potrebe razvoja arheološkog turizma, sukladno ponudi Izvršitelja, oznaka ponude:\_\_\_\_\_\_\_\_\_\_\_\_ od \_\_\_\_\_\_\_\_\_\_\_2019. godine.

Sastavnim dijelom ovog Ugovora smatraju se dokumentacija o nabavi i ponuda od \_\_\_\_\_\_\_\_\_\_\_\_\_\_.

**JAMSTVO ZA UREDNO ISPUNJENJE UGOVORA**

**Članak 3.**

Izvršitelj je obvezan unutar 10 (deset) dana od dana zaključivanja Ugovora dostaviti jamstvo za uredno ispunjenje ugovora u obliku bankarske garancije na iznos od 10% (deset posto) vrijednosti ugovorabez PDV-a i s klauzulom „bezuvjetno“, „bez prigovora“, „neopozivo“ i „plativo na prvi pisani poziv korisnika garancije “. Trajanje jamstva mora biti 30 (trideset) dana duže od ugovorenog roka ispunjenja usluge. Izvršitelj može jamstvo za uredno ispunjenje ugovora dostaviti i u obliku novčanog pologa. Polog se u odgovarajućem iznosu uplaćuje na račun: HR9724020061831600006, model: HR68, poziv na broj: 7242 - OIB uplatitelja. Pod svrhom plaćanja potrebno je navesti da se radi o jamstvu za uredno ispunjenje ugovora.

Ukoliko Izvršitelj u ugovorenom roku ne dostavi Naručitelju jamstvo za uredno ispunjenje ugovora ili odbije potpisivanje ugovora, Naručitelj će aktivirati jamstvo za ozbiljnost ponude. Izvršitelj je jamstvo za uredno ispunjenje ugovora obvezan produžiti u slučaju da mu Naručitelj odobri produljenje roka, za onoliko vremena koliko je odobreno produljenje roka.

Jamstvo za uredno ispunjenje ugovora aktivirat će se u slučaju povrede ugovornih obveza iz ovog ugovora od strane Izvršitelja.

**Članak 4.**

Izvršitelj je obvezan unutar 3 (tri) dana od dana zaključivanja ugovora podnijeti nadležnim institucijama zahtjev za ishođenje dopuštenja za obavljanje radova na kulturnom dobru sukladno čl. 100 Zakon o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18), te je istog dužan odmah po ishođenju dostaviti Naručitelju.

Stranke suglasno utvrđuju da je Izvršitelj dužan predmet iz članka 2. ovog Ugovora izvršiti uredno, savjesno i odgovorno, pažnjom dobrog stručnjaka, te u skladu s ponudom od \_\_\_\_\_\_\_\_, dokumentacijom o nabavi, troškovnikom, važećim propisima i pravilima struke, stručnim i etičkim standardima te uputama Naručitelja.

Stranke suglasno utvrđuju da Izvršitelj predajom ponude preuzima svu brigu i odgovornost za izradu projektne dokumentacije, te je dužan sve eventualne primjedbe uvažiti i ispraviti, bez dodatnih troškova za Naručitelja.

Nakon ugovaranja Izvršitelj neće imati pravo zbog eventualnih nejasnoća u Dokumentaciji o nabavi i Troškovniku tražiti nikakve naknade i produženje roka, već je obvezan za sve nejasnoće unaprijed i na vrijeme tražiti objašnjenja.

Izvršitelj se obvezuje najkasnije u roku od 8 dana po zaključenju Ugovora sačiniti detaljni vremenski plan aktivnosti na izvršenju ugovora u koordinaciji s Naručiteljem. Detaljan vremenski plan aktivnosti na izvršenju ugovora mora biti razrađen kao detaljni mrežni plan s točnim rokovima početka i završetka pojedinih aktivnosti iz kojih se jasno vidi tijek poslova, međufaze i međurokovi. Izvršitelj je osobito dužan prilikom izrade vremenskog plana pridržavati se zahtjeva Naručitelja u pogledu načina i rokova izvršenja usluga uz obvezno poštivanje krajnjeg roka završetka usluge.

Na poziv Naručitelja Izvršitelj je obvezan prisustvovati sastancima koordinacije, te elaborirati i prezentirati izvršene poslove Naručitelju u cilju što uspješnije realizacije ugovora u tehničkom smislu.

Izvršitelj je obvezan tijekom izrade projektne dokumentacije omogućiti Naručitelju uvid i nadzor nad izvršenim uslugama te na zahtjev Naručitelja bez odgađanja, davati podatke o stupnju izvršenja projektne dokumentacije.

Ako Naručitelj dostavi Izvršitelju svoje pisane primjedbe na dostavljenu projektnu dokumentaciju, Izvršitelj je prema dostavljenim primjedbama obvezan o svom trošku u roku određenom od strane Naručitelja, iste i uvažiti.

Tek po davanju pisane suglasnosti Naručitelja, projektna dokumentacija se može zaključiti u definiranom broju primjeraka.

Ponuditelj je obvezan Naručitelju predati 6 (šest) primjeraka idejnih rješenja, glavnih i izvedbenih projekata izrađenih u sklopu predmeta ove nabave u tiskanom obliku, a kompletnu dokumentaciju i u elektronskom zapisu. Dokumentacija (nacrti, sheme, fotografije, skice i sl.) moraju biti predani u PDF, DWG, WORD, EXCEL formatu.

Prilikom– izrade predmeta nabave gospodarski subjekt obvezan je primjenjivati Upute za korisnike za razdoblje 2014. 2020. – Informiranje, komunikacija i vidljivost projekta, objavljene na službenim stranicama Središnje agencije za financiranje i ugovaranje.

CIJENA I NAČIN PLAĆANJA

**Članak 5.**

Izvršitelj je temeljem Odluka o odabiru iz članka 1. ovog Ugovora odabran za pružanje usluge koje su predmet ovog Ugovora sa ponuđenom cijenom kako slijedi:

Cijena ponude bez PDV-a:

Iznos PDV-a:

Cijena ponude s PDV-om:

Naručitelj se za pružanje usluge obvezuje platiti Izvršitelju iznos od: HRK bez PDV-a te podugovaratelju kako slijedi:

1. podugovaratelju ,

Ugovorene cijene Naručitelj će isplatiti Izvršitelju:, na broj računa: IBAN: \_\_\_\_\_\_\_\_\_\_\_\_\_\_\_\_\_,– **HRK bez PDV-a.**

Ugovorene cijene Naručitelj će isplatiti podugovaratelju kako slijedi:

* podugovaratelju na broj računa: IBAN: \_\_\_\_\_\_\_\_\_\_\_\_\_\_\_\_

Ugovorne strane ugovaraju nepromjenjivost jediničnih cijena navedenih i upisanih u Troškovniku.

U ugovorenu cijenu uračunati su svi troškovi i popusti, te je ista fiksna i nepromjenjiva.

Predujam je isključen, kao i traženje sredstava osiguranja plaćanja.

Plaćanje će se vršiti temeljem uredno isporučenih projekata ovjerenih od strane Konzervatorskog odjela, na način da će se 20 % ugovorene cijene isplatiti prilikom predaje idejnog rješenja, 30 % ugovorene cijene isplatiti prilikom predaje glavnog projekta i 50 % ugovorene cijene isplatiti prilikom predaje izvedbenog projekta.

Naručitelj se obvezuje dostavljene račune ovjeriti ili osporiti u roku od 8 dana, te ovjereni i neprijeporni dio platiti u roku od 30 dana od zaprimanja urednog računa.

Naručitelj je od 01. prosinca 2018. godine obvezan zaprimati i obrađivati te izvršiti plaćanja elektroničkih računa i pratećih isprava izdanih sukladno europskoj normi sukladno članku 6. stavak 1. i članku 7. Zakona o elektroničkom izdavanju računa o javnoj nabavi ( „Narodne novine“ broj 94/18 ), a od 01.07.2019 Izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi.

**Članak 6.**

Izvršitelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije,
* preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, izvršitelj Naručitelju dostavlja sve podatke i dokumente sukladno čl.222 st.1 Zakona o javnoj nabavi (NN 120/16, u daljnjem tekstu: ZJN) za novog podugovaratelja.

Naručitelj neće odobriti zahtjev ugovaratelja:

* u slučaju kad se izvršitelj radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje;
* ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a izvršitelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora.

**Članak 7.**

Izvršitelj se obvezuje projektnu dokumentaciju iz članka 2. Ugovora izraditi i predati Naručitelju u krajnjem roku od 180 dana od stupanja ugovora na snagu.

Izrada projektne dokumentacije smatra se izvršenom, predajom Naručitelju projektne dokumentacije u ugovorenom broju i obliku primjeraka svih sastavnica projektne dokumentacije, prethodno potvrđenih od strane Naručitelja i konzervatorskog odjela.

Uredno izvršenje potvrđuje se zapisnikom o primopredaji

**Članak 8.**

Promjena roka iz članka 7. Ugovora može uslijediti temeljem pisanog zahtjeva Izvršitelja. Opravdanost zahtjeva za promjenom roka procjenjuje Naručitelj.

IZMJENA UGOVORA

**Članak 9.**

Izmjene Ugovora o javnoj nabavi regulirane su odredbama čl. 314. do 321. ZJN.

Naručitelj smije izmijeniti Ugovor o javnoj nabavi tijekom njegova trajanja bez provođenja novog postupka javne nabave sukladno odredbama članka 315. – 321. ZJN-a.

UGOVORNA KAZNA

**Članak 10.**

Ako Izvršitelj ne izvrši predmet iz čl. 2 ovog Ugovora dužan je Naručitelju platiti ugovornu kaznu u iznosu 2,0 **‰** od ukupno ugovorene vrijednosti za svaki dan zakašnjenja, te nadoknaditi Naručitelju sve eventualne troškove i štetu koja bi iz toga proizašla. Ukupni iznos ugovorne kazne ne može biti veći od 10% (deset posto) od ukupno ugovorene vrijednosti. Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne. Plaćanje ugovorne kazne ne oslobađa Izvršitelja obveze izvršenja predmeta ovog Ugovora.

RASKID UGOVORA

**Članak 11.**

Naručitelj je obvezan raskinuti ugovor tijekom njegova trajanja ako:

* je ugovor značajno izmijenjen, što bi zahtijevalo novi postupak nabave na temelju članka 321. ZJN,
* je izvršitelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN,
* se ugovor nije trebao dodijeliti izvršitelju zbog ozbiljne povrede obveza iz osnivačkih

Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

* se ugovor nije trebao dodijeliti izvršitelju zbog ozbiljne povrede odredaba ZJN, a koja je utvrđena pravomoćnom presudom nadležnog upravnog suda.

ZAVRŠNE ODREDBE

**Članak 12.**

Ugovorne strane su suglasne da će se na sva međusobna prava i obveze koja nisu izričito regulirana ovim Ugovorom primijeniti odredbe Zakona o obveznim odnosima, Zakona o javnoj nabavi, Zakona o gradnji i ostalih pozitivnih propisima Republike Hrvatske.

**Članak 13.**

Sve sporove koji nastanu u izvršavanju ovog Ugovora, ugovorene stranke nastojat će riješiti sporazumno, a ako se sporazum ne postigne, za njihovo rješavanje nadležan je stvarno nadležan sud prema sjedištu Naručitelja.

**Članak 14.**

Ovaj ugovor je sastavljen u 5 (pet) jednakih primjeraka, 3 (tri) primjerka za Naručitelja i 2 (dva) primjerka za Izvršitelja.

**Članak 15.**

Zastupnici ugovornih stranaka su suglasni sa svim odredbama ovog ugovora, što potvrđuju svojim vlastoručnim potpisima.

**Članak 16.**

Ugovor stupa na snagu danom obostranog potpisa ugovornih strana.

ZA NARUČITELJA ZA IZVRŠITELJA

Grad Pag \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

KLASA:

URBROJ:

Pag,